CELEX: 52015PC0037
Language: ro
Date: 2015-02-03
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/018 GR/Attica Broadcasting)

COMISIA
                    EUROPEANĂ

                                           Bruxelles, 3.2.2015
                                           COM(2015) 37 final

                               Propunere de

     DECIZIE A PARLAMENTULUI EUROPEAN ŞI A CONSILIULUI

      privind mobilizarea Fondului european de ajustare la globalizare
              (cererea EGF/2014/018 GR/Attica Broadcasting)

RO                                                                       RO
 ---pagebreak---                                            EXPUNERE DE MOTIVE
     CONTEXTUL PROPUNERII
     1.        Normele aplicabile contribuțiilor financiare din Fondul european de ajustare la
               globalizare (FEG) sunt prevăzute în Regulamentul (UE) nr. 1309/2013 al
               Parlamentului European și al Consiliului din 17 decembrie 2013 privind Fondul
               european de ajustare la globalizare (2014-2020) și de abrogare a Regulamentului
               (CE) nr. 1927/20061 (denumit în continuare „Regulamentul privind FEG”).
     2.        Autoritățile elene au prezentat cererea EGF/2014/018 GR/Attica Broadcasting pentru
               o contribuție financiară din FEG ca urmare a concedierilor și a încetărilor de
               activitate în înțelesul articolului 3 din Regulamentul privind FEG (denumite în
               continuare „concedierile”) în 16 întreprinderi a căror activitate se încadrează în
               diviziunea 60 din NACE a doua revizuire (Activități de programare și difuzare)2 în
               regiunea de nivel NUTS 23 Attica (EL 30) din Grecia.
     3.        După evaluarea acestei cereri, Comisia a concluzionat, în conformitate cu toate
               dispozițiile aplicabile ale Regulamentului privind FEG, că sunt îndeplinite condițiile
               pentru acordarea unei contribuții financiare din FEG.
     REZUMATUL CERERII
     Cererea FEG:                                              EGF/2014/018 GR/Attica Broadcasting
     Statul membru:                                            Grecia
     Regiunea (regiunile) în cauză (nivel NUTS 2):             Attica (EL 30)

     Data depunerii cererii:                                   4.9.2014
     Data confirmării primirii cererii:                        18.9.2014
     Data solicitării de informații suplimentare:              18.9.2014
     Data depunerii cererii de acordare a două                 29.10.2014
     săptămâni suplimentare pentru a furniza
     informațiile solicitate
     Termenul pentru furnizarea informațiilor                  13.11.2014
     suplimentare:
     Termenul pentru finalizarea evaluării:                    5.2.2015
     Criteriul de intervenție:                                 Articolul 4 alineatul (1) litera (b) din
                                                               Regulamentul privind FEG
     Sectorul (sectoarele) de activitate economică             Diviziunea 60 (Activități de programare și
     (diviziunea NACE a doua revizuire):                       difuzare)
     Perioada de referință (nouă luni):                        12 septembrie 2013 - 12 iunie 2014
     Numărul de concedieri sau de cazuri de încetare a                                                    928

     1
             JO L 347, 20.12.2013, p. 855.
     2
             Regulamentul (CE) nr. 1893/2006 al Parlamentului European și al Consiliului din 20 decembrie 2006
             de stabilire a Nomenclatorului statistic al activităților economice NACE a doua revizuire și de
             modificare a Regulamentului (CEE) nr. 3037/90 al Consiliului, precum și a anumitor regulamente CE
             privind domenii statistice specifice (JO L 393, 30.12.2006, p. 1).
     3
             Regulamentul (UE) nr. 1046/2012 al Comisiei din 8 noiembrie 2012 de punere în aplicare a
             Regulamentului (CE) nr. 1059/2003 al Parlamentului European și al Consiliului privind instituirea unui
             nomenclator comun al unităților teritoriale de statistică (NUTS) privind transmiterea seriilor temporale
             privind noua împărțire regională (JO L 310, 9.11.2012, p. 34).

RO                                                         2                                                            RO
 ---pagebreak---      activității în cursul perioadei de referință:
     Numărul de beneficiari eligibili care ar putea să                                             928
     participe la acțiuni:
     Numărul de tineri vizați care nu sunt încadrați                                                 0
     profesional și nu urmează niciun program
     educațional sau de formare (tineri NEET):
     Buget pentru servicii personalizate (EUR)                                              8 200 000
     Buget pentru punerea în aplicare a FEG4 (EUR)                                            210 000
     Buget total (EUR)                                                                      8 410 000
     Contribuția din FEG (60 %) (EUR)                                                       5 046 000
     EVALUAREA CERERII
     Procedura
     4.        La 4 septembrie 2014, autoritățile elene au depus cererea EGF/2014/018 GR/Attica
               Broadcasting în termen de 12 săptămâni de la data la care au fost îndeplinite criteriile
               de intervenție stabilite la articolul 4 din Regulamentul privind FEG. Comisia a
               confirmat primirea cererii în termen de două săptămâni de la data depunerii acesteia,
               și anume la 18 septembrie 2014. La aceeași dată, Comisia a solicitat informații
               suplimentare din partea autorităților elene. Autoritățile elene au furnizat informațiile
               suplimentare solicitate în termen de opt săptămâni de la data solicitării, după o
               prelungire cu două săptămâni a termenului, la solicitarea justificată a autorităților
               elene. Termenul de 12 săptămâni de la data primirii cererii complete în care Comisia
               ar trebui să finalizeze evaluarea conformității cererii cu condițiile de acordare a unei
               contribuții financiare expiră la 5 februarie 2015.
     Eligibilitatea cererii
     Întreprinderile și beneficiarii în cauză
     5.        Cererea se referă la 928 de lucrători concediați5 în 16 întreprinderi6 a căror activitate
               se încadrează în diviziunea 60 din NACE a doua revizuire (Activități de programare
               și difuzare) în regiunea de nivel NUTS 2 Attica (EL 30).
     Criterii de intervenție
     6.        Autoritățile elene au depus cererea în temeiul criteriului de intervenție prevăzut la
               articolul 4 alineatul (1) litera (b) din Regulamentul privind FEG, care prevede cel
               puțin 500 de concedieri într-o perioadă de referință de nouă luni în întreprinderi care
               își desfășoară activitatea în același sector economic definit la nivel de diviziune
               NACE a doua revizuire și care sunt situate într-o regiune sau în două regiuni
               învecinate de nivel NUTS 2 dintr-un stat membru.
     7.        Perioada de referință de nouă luni este cuprinsă între 12 septembrie 2013 și 12 iunie
               2014.
     Calcularea concedierilor și a cazurilor de încetare a activității
     8.        Toate concedierile au fost calculate de la data încetării de facto a contractului de
               muncă sau de la data expirării acestuia.

     4
             În conformitate cu articolul 7 alineatul (4) din Regulamentul (CE) nr. 1309/2013.
     5
             În înțelesul articolului 3 litera (a) din Regulamentul privind FEG.
     6
             În ceea ce privește lista întreprinderilor vizate și numărul de lucrători concediați din fiecare
             întreprindere, a se vedea anexa.

RO                                                       3                                                      RO
 ---pagebreak---      Beneficiari eligibili
     9.       Numărul total de beneficiari eligibili este de 928.
     Legătura dintre concedieri și criza financiară și economică mondială care face obiectul
     Regulamentului (CE) nr. 546/2009
     10.      Pentru a stabili legătura dintre concedieri și criza financiară și economică mondială
              care face obiectul Regulamentului (CE) nr. 546/2009, Grecia susține că economia
              elenă se află, pentru al șaselea an consecutiv (2008-2013), într-o recesiune profundă.
              În conformitate cu autoritatea statistică elenă ELSTAT, începând din 2008, PIB-ul
              Greciei a scăzut cu 25,7 puncte procentuale, consumul public a scăzut cu 21 puncte
              procentuale și consumul privat cu 32,3 puncte procentuale, în timp ce rata șomajului
              a crescut cu 20,6 puncte procentuale. Deși se estimează că economia Greciei va
              reîncepe să crească, iar previziunile pentru unii dintre acești indicatori sunt deja
              pozitive pentru 20147, piața muncii va continua să se confrunte cu dificultăți și în
              viitorul apropiat.
     11.      În 2008, pentru a putea plăti datoria externă, guvernul elen a luat măsuri nepopulare
              cum ar fi creșterea veniturilor fiscale, raționalizarea cheltuielilor publice și reducerea
              salariilor în sectorul public. Salariile din sectorul privat au fost, de asemenea, reduse,
              în încercarea de a spori competitivitatea economiei elene. Începând cu 2008, mii de
              întreprinderi și-au încetat activitatea și au fost închise, personalul lor fiind concediat,
              și mii de persoane care desfășurau o activitate independentă și-au încetat activitățile,
              contribuind la creșterea rapidă a șomajului. Un efect imediat al reducerii veniturilor a
              fost scăderea consumului privat, în special de produse care nu sunt de primă
              necesitate.
     12.      În 2009, scăderea consumului casnic din Grecia a urmat aceeași tendință negativă ca
              în UE-27. În 2010 și în 2011, s-a constatat o redresare a consumului casnic la nivelul
              UE-27, urmată de o scădere în 2012. În Grecia, consumul casnic se află în scădere de
              la începutul crizei financiare și economice, iar cifrele se înrăutățesc în fiecare an.
                                            Consumul casnic
                                 (evoluție în % față de anul precedent)

                                      2008            2009           2010            2011            2012
              UE- 27                   0,44          -1,67            1,04            0,26          -0,74
              Grecia                   4,67          -1,91           -6,39           -7,91          -9,07
              Sursă: Eurostat.
     13.      Potrivit raportului ELSTAT referitor la venitul casnic și la condițiile de viață, 23 %
              dintre greci s-au situat sub pragul sărăciei8 în 2012.
     14.      Conform unui studiu9 recent realizat de INE-GSEE10, publicat în iulie 2014, trei din
              patru lucrători sau angajați au afirmat că nivelul veniturilor lor a scăzut în 2014
              comparativ cu anul precedent, datorită reducerilor salariale. În plus, 38 % dintre
              respondenți consideră că salariile lor vor fi reduse din nou în următorul trimestru.

     7
             http://ec.europa.eu/economy_finance/eu/forecasts/2014_autumn_forecast_en.htm
     8
             În Grecia, pragul sărăciei este de 5 708 EUR pe persoană pe an (pentru persoane fizice) și de
             11 986 EUR pentru gospodării formate din doi adulți și doi copii cu vârste de până la 14 ani.
     9
             http://www.inegsee.gr/wp-content/uploads/2014/07/Symperasmata.pdf
     10
             Institutul muncii al Confederației generale a muncii din Grecia

RO                                                    4                                                      RO
 ---pagebreak---              Majoritatea respondenților și-au redus cheltuielile în consecință, în special bugetul
             pentru produsele care nu sunt de primă necesitate, cum ar fi revistele și ziarele.
     15.     Până în prezent, sectorul activităților de programare și difuzare nu a făcut obiectul
             unei cereri de finanțare din FEG.
     Evenimentele care au condus la concedieri și la încetarea activității
     16.     Conform autorităților elene, concedierile au fost, în principal, cauzate de două
             fenomene: (1) scăderea veniturilor casnice disponibile - din cauza creșterii sarcinii
             fiscale, a scăderii salariilor (atât în sectorul privat, cât și în sectorul public) și a
             creșterii șomajului — având ca rezultat o scădere drastică a puterii de cumpărare și
             necesitatea de a prioritiza cheltuielile, reducând sumele destinate produselor care nu
             sunt de primă necesitate pentru viața de zi cu zi; (2) reducerea drastică a
             împrumuturilor acordate întreprinderilor și persoanelor fizice din cauza lipsei de
             lichidități a băncilor elene. Conform Băncii Greciei, rata anuală de creștere a
             împrumuturilor acordate gospodăriilor și întreprinderilor (cu excepția întreprinderilor
             financiare) a fost negativă începând cu 2010, din cauza lipsei de lichidități a băncilor
             elene11.
     17.     În perioada 2009-2012, societățile din sectorul mass-media12 și-au încetat activitatea
             sau au redus salariile angajaților13. În acest context, societățile din sectorul mass-
             media se confruntă cu pierderi de venituri, întrucât cheltuielile de publicitate, care
             reprezentau una dintre principalele lor surse de venit, au scăzut drastic: în 2012,
             cheltuielile de publicitate în mass-media s-au ridicat la 1,14 miliarde EUR, ceea ce
             reprezintă o scădere cu 57 % față de cifra de 2,67 miliarde EUR, înregistrată în
             200814.
     18.     Prin urmare, societățile din sectorul mass-media, indiferent de tipul lor, au început să
             se confrunte cu probleme serioase în ceea ce privește plata datoriilor. Balanța de plăți
             arată că totalul pasivelor societăților din sectorul mass-media este de peste 3,2
             miliarde EUR în cursul anilor 2010 și 2011, 50 % dintre acestea fiind pasive pe
             termen scurt15.
     19.     În acest context, societățile din sectorul activităților de programare și difuzare s-au
             confruntat cu probleme grave în ceea ce privește viabilitatea, deoarece elementele lor
             de finanțare și performanța lor s-au înrăutățit în perioada de criză. Tabelul de mai jos
             prezintă evoluția cifrei de afaceri a societăților din sectorul activităților de difuzare și
             este ilustrativ pentru tendințele de scădere constantă din ultimii ani: indicele cifrei de
             afaceri a societăților din sectorul activităților de programare și difuzare (diviziunea
             60) a scăzut cu peste 40 % în ultimii trei ani (2010-2013).
             Tabelul 1: Evoluția indicelui cifrei de afaceri a societăților din sectorul
             activităților de difuzare (diviziunea 60 din NACE a doua revizuire), Grecia,
             2010-2014
                                                                                EVOLUȚIE
                                          2010      2011      2012     2013                 2014*
                                                                                 2010 -13

     11
            http://www.bankofgreece.gr/BogEkdoseis/Summary_Annrep2013.pdf
     12
            A se vedea, de asemenea, cererea EGF/2014/015 GR/Publishing activities
     13
            http://www.efsyn.gr/?p=5033
     14
            http://www.3comma14.gr/pi/?survey=16005
     15
            http://www.efsyn.gr/?p=5033

RO                                                      5                                                   RO
 ---pagebreak---      div. 60:
     Programare și difuzare                   100,0       73,0       61,0       56,2            -43,8          57,7
     (anul de referință: 2010=100)
              * Estimare
     20.      Deficitul de flux de numerar, un efect secundar al recesiunii înregistrate de economia
              Greciei, a sporit dificultățile cu care s-au confruntat societățile din sectorul
              activităților de programare și difuzare.
     21.      Noile oportunități oferite de mijloacele media de pe internet, care se bucură în mod
              constant de un număr tot mai mare de vizitatori, au dus la o reducere semnificativă a
              veniturilor din publicitate (34,3 %16 în perioada 2008 – 2011) ale societăților de
              difuzare. Scăderea continuă a veniturilor consumatorilor greci le-a schimbat
              obiceiurile de consum și atitudinea. Prin urmare, cererea pentru publicitate a scăzut
              în mod semnificativ. Ca urmare a acestei scăderi și a deficitului de flux de numerar,
              societățile nu au mai reușit să producă noi programe, ceea ce a dus, în final, la o
              scădere corespunzătoare cu 29,3 % a ratei ocupării forței de muncă în sector, în
              perioada 2010-2013.17
     Impactul preconizat al concedierilor asupra economiei și a ocupării forței de muncă la nivel
     local, regional sau național
     22.      Concedierile au un impact negativ semnificativ asupra economiei locale, regionale și
              naționale. În perioada 2008-2013, numărul șomerilor din Grecia a crescut de patru
              ori.
     Rata șomajului

              Sursă: Eurostat18
     23.      Pe de altă parte, rata șomajului în regiunea Attica în primul trimestru al anului 2014
              este de 28 % (în timp ce media pentru Grecia este de 27,8 %)19. Această regiune
              contribuie cu 43 % la PIB-ul Greciei (prin urmare, criza cu care se confruntă
              societățile din regiune afectează întreaga economie greacă). Regiunea cuprinde, de

     16
             http://www.3comma14.gr/pi/?survey=12106
     17
             Autoritatea statistică elenă Date prelucrate de INE GSEE (Institutul elen al muncii)
     18
             Code tsdec450
     19
             Sursă: Autoritatea statistică elenă, sondajele privind forța de muncă, date pentru trimestrul 1

RO                                                           6                                                        RO
 ---pagebreak---            asemenea, cea mai mare parte a șomerilor din Grecia, în comparație cu celelalte 12
           regiuni, fapt care afectează în mod negativ poziția forței de muncă din Attica.
     24.   În plus, s-a constatat că cea mai mare parte a societăților situate pe o rază largă în
           jurul Atenei se confruntă cu aceleași probleme în ceea ce privește viabilitatea. În
           acest context, este evident că disponibilizările din sectorul activităților de programare
           și difuzare au creat dificultăți suplimentare într-o regiune care a fost deja grav
           afectată de efectele negative ale crizei.

RO                                                7                                                    RO
 ---pagebreak---      Beneficiari vizați și acțiuni propuse
     Beneficiari vizați
     25.      Se estimează că numărul lucrătorilor vizați care vor beneficia de măsuri este de 928
              de persoane. Defalcarea acestor lucrători în funcție de sex, cetățenie și grupă de
              vârstă este următoarea:
                                        Categorie               Numărul de beneficiari

                          Sex:             Bărbați:                   521    (56,14 %)
                                           Femei:                     407    (43,86 %)
                          Cetățenie:       Cetățeni ai UE:            926    (99,78 %)
                                           Cetățeni din afara           2    (00,22 %)
                                           UE:
                          Grupa        de 15-24 de ani:                12     (1,29 %)
                          vârstă:
                                           25-29 de ani:               78     (8,40 %)
                                           30-54 de ani:              814    (87,72 %)
                                           55-64 de ani:               22     (2,37 %)
                                           peste 64 de ani:             2     (0,22 %)

     Eligibilitatea acțiunilor propuse
     26.      Serviciile personalizate care vor fi oferite lucrătorilor concediați constau în
              următoarele acțiuni.
              Orientare profesională: Această măsură de însoțire, care va fi oferită tuturor
              participanților, cuprinde următoarele etape:
                    1. Înregistrarea și investigarea nevoilor. Prima măsură oferită tuturor
                    participanților include înregistrarea datelor și identificarea nevoilor (personale,
                    profesionale, sociale), precum și furnizarea de informații cu privire la serviciile
                    și programele de formare profesională disponibile și cu privire la cerințele
                    privind competențele și formarea profesională.
                    2. Dosarul personal și profesional. Acesta are rolul de a-i ajuta pe lucrători
                    să-și identifice propriile competențe și oportunitățile legate de centrele lor de
                    interes și să-și stabilească un plan realist de carieră. Evaluarea competențelor
                    implică o consiliere intensivă și personalizată, structurată sub forma unui
                    parcurs alcătuit din diverse etape, în cadrul cărora lucrătorul și consilierul se
                    concentrează asupra unui anumit aspect (de exemplu oportunități, interese,
                    analiza motivațiilor și a așteptărilor, obstacole etc.). În urma acestor evaluări,
                    se elaborează un document personal și profesional, care prezintă un rezumat al
                    competențelor participantului, proiectul său individual și un plan de acțiune.
                    3. Procedura de dezvoltare personală și profesională. Aceasta include: (1)
                    definirea obiectivelor profesionale, precum și a activităților de căutare a unui
                    loc de muncă; (2) stabilirea și evaluarea surselor de oportunități în ceea ce
                    privește locurile de muncă; (3) diferite metode de transmitere a unei

RO                                                         8                                              RO
 ---pagebreak---                    candidaturi pentru un post; (4) redactarea unui CV și a scrisorii de motivație;
                   (5) pregătirea pentru interviu; (6) oferirea unor cunoștințe de bază cu privire la
                   piața muncii și la aspecte instituționale, juridice, legate de afaceri sau de forța
                   de muncă.
                   4. Punerea în aplicare a planului de acțiune individual. Consilierii vor oferi
                   sprijin lucrătorilor și pe durata punerii în aplicare a parcursurilor lor de formare
                   și a planurilor lor individuale de reinserție profesională. În cadrul acestei
                   măsuri de orientare profesională, participanții interesați să înființeze o
                   întreprindere vor beneficia de sprijin și de consiliere generală în materie de
                   antreprenoriat.
                   5. Monitorizare. Această etapă asigură monitorizarea participanților pe
                   parcursul unei perioade de șase luni după aplicarea măsurilor.
             Formare, recalificare și formare profesională. Această măsură oferă lucrătorilor
             cursuri de formare profesională care corespund nevoilor lor, astfel cum au fost
             identificate în cursul activității de consultanță profesională, în domenii și în sectoare
             cu bune perspective de dezvoltare și care corespund unor nevoi recunoscute de pe
             piața muncii. Vor fi furnizate două tipuri de formare: programe de formare
             profesională continuă, precum și cursuri de formare sau programe educaționale
             specializate.
             Granturi pentru desfășurarea de activități independente. Lucrătorii care își înființează
             propriile lor întreprinderi vor primi o contribuție de până la 15 000 EUR pentru
             acoperirea costurilor de înființare. În Grecia, una dintre dificultățile majore cu care se
             confruntă antreprenorii care înființează o întreprindere este accesul la finanțare. Cea
             mai mare parte a cererilor de împrumut sunt refuzate de către bănci, din cauza lipsei
             de lichidități. Măsura vizează promovarea spiritului antreprenorial prin intermediul
             acestui sprijin financiar.
             Alocații pentru căutarea unui loc de muncă și alocații pentru formare. Pentru a
             acoperi cheltuielile ocazionate de participarea la măsura de orientare profesională,
             beneficiarii vor primi câte 50 EUR pentru fiecare zi de participare. În timpul
             formării, alocația va fi de 6 EUR pe oră.
             Alocația de mobilitate. Lucrătorii care acceptă un loc de muncă ce implică o
             schimbare de reședință vor primi o sumă forfetară de 2 000 EUR pentru acoperirea
             cheltuielilor necesare.
     27.     Acțiunile propuse descrise aici constituie măsuri active pe piața muncii în cadrul
             acțiunilor eligibile definite la articolul 7 din Regulamentul privind FEG. Aceste
             acțiuni nu înlocuiesc măsurile pasive de protecție socială.
     28.     Autoritățile elene au furnizat informațiile necesare privind acțiunile care sunt
             obligatorii pentru întreprinderile vizate în virtutea legislației naționale sau în temeiul
             contractelor colective de muncă. Ele au confirmat că aceste acțiuni nu vor fi înlocuite
             de contribuția financiară din FEG.
     Bugetul estimat
     29.     Costurile totale estimate sunt de 8 410 000 EUR, incluzând cheltuieli pentru servicii
             personalizate de 8 200 000 EUR și cheltuieli pentru activitățile de pregătire,
             gestionare, informare și publicitate, control și raportare de 210 000 EUR.
     30.     Contribuția financiară totală solicitată din FEG este de 5 046 000 EUR (60 % din
             totalul costurilor).

RO                                                  9                                                     RO
 ---pagebreak---                                                                 Numărul           Costul estimat    Costuri totale
                            Acțiuni                            estimat de         per participant     estimate
                                                               participanți           (EUR)            (EUR)
     Servicii personalizate [Acțiuni în temeiul articolului 7 alineatul (1) literele (a) și (c) din Regulamentul
     privind FEG]
     Consultanță profesională                                      928                1 250          1 160 000

     Formare profesională                                          640                2 400          1 536 000

                                                                   288                4 000          1 152 000
     Formare/educație specializată

     Granturi pentru desfășurarea de activități                    120               15 000          1 800 000
     independente

                                             Subtotal (a):                                           5 648 000
                                                                              –
           Procent din pachetul de servicii personalizate                                            (68,88 %)
     Alocații și stimulente [Acțiuni în temeiul articolului 7 alineatul (1) litera (b) din Regulamentul privind
     FEG]
                                                                   928                1 250          1 160 000
     Alocații pentru căutarea unui loc de muncă

     Alocații de formare profesională                              640                1 800          1 152 000

                                                                   120                2 000           240 000
     Alocații de mobilitate

                                            Subtotal (b):                                            2 552 000;
                                                                              –
           Procent din pachetul de servicii personalizate                                            (31,12 %)
     Acțiuni în temeiul articolului 7 alineatul (4) din Regulamentul privind FEG
        1. Activități de pregătire                                            –                        40 000
        2. Gestionare                                                         –                        40 000
        3. Informare și publicitate                                           –                       100 000
        4. Control și raportare                                               –                        30 000
                                             Subtotal (c):                    –                       210 000
                              Procent din costurile totale:                                           (2,50 %)
     Costuri totale (a + b + c):                                              –                      8 410 000
     Contribuție din FEG (60 % din costurile totale)                          –                      5 046 000

     31.       Costurile acțiunilor identificate în tabelul de mai sus ca acțiuni în temeiul articolului
               7 alineatul (1) litera (b) din Regulamentul privind FEG nu depășesc 35 % din

RO                                                        10                                                         RO
 ---pagebreak---               costurile totale ale pachetului coordonat de servicii personalizate. Autoritățile elene
              au confirmat că aceste acțiuni sunt condiționate de participarea activă a beneficiarilor
              vizați la activități de căutare a unui loc de muncă sau de formare.
     32.      Autoritățile elene au confirmat că costurile investițiilor pentru activități
              independente, demararea de afaceri și preluarea întreprinderilor de către angajați nu
              vor depăși 15 000 EUR per beneficiar.
     Perioada de eligibilitate a cheltuielilor
     33.      Autoritățile elene au început furnizarea serviciilor personalizate către beneficiarii
              vizați la 28 noiembrie 2014. Prin urmare, cheltuielile privind acțiunile menționate la
              punctul 26 sunt eligibile pentru o contribuție financiară din FEG de la 28 noiembrie
              2014 până la 28 noiembrie 2016.
     34.      Autoritățile elene au început să efectueze cheltuielile administrative pentru
              implementarea FEG la 3 noiembrie 2014. Prin urmare, cheltuielile privind acțiunile
              de pregătire, gestionare, informare și publicitate, control și raportare sunt eligibile
              pentru o contribuție financiară din FEG de la 3 noiembrie 2014 până la 28 mai 2017.
     Complementaritatea cu acțiunile finanțate din fonduri naționale sau ale Uniunii
     35.      Sursa de prefinanțare sau de cofinanțare națională este programul de investiții
              publice al Ministerului Grec al Dezvoltării.
     36.      Autoritățile elene au confirmat că măsurile descrise mai sus care primesc o
              contribuție financiară din FEG nu vor beneficia în același timp de o contribuție
              financiară din partea altor instrumente financiare ale Uniunii.
     Procedurile pentru consultarea beneficiarilor vizați sau a reprezentanților acestora sau a
     partenerilor sociali, precum și a autorităților locale și regionale
     37.      Autoritățile elene au indicat faptul că pachetul coordonat de servicii personalizate a
              fost elaborat în consultare cu reprezentanții beneficiarilor vizați [Sindicatul
              jurnaliștilor din cadrul cotidienelor din Atena (ΕΣΗΕΑ), Sindicatul angajaților
              cotidienelor din Atena (ΕΠΗΕΑ) și Institutul Muncii GSEE]. La 17 iunie 2014,
              aceștia au trimis o scrisoare ministrului muncii și adjunctului acestuia în care au atras
              atenția asupra crizei actuale din întregul sector media ca urmare a recesiunii
              economice din țară, asupra numărului foarte mare de societăți din sectorul media care
              își încetează activitatea, reduc salariile angajaților sau fac concedieri etc. și au
              solicitat autorităților să verifice eligibilitatea unei eventuale cereri de asistență din
              partea FEG. La 27 iunie 2014, a fost programată prima reuniune dintre autoritatea de
              management pentru FEG din Grecia (EYSEKT) și reprezentanții ΕΣΗΕΑ, ΕΠΗΕΑ și
              ai Institutului Muncii GSEE. La 31 iulie 2014, a avut loc a doua reuniune, la care au
              participat reprezentanții autorității de coordonare și de monitorizare a FSE
              (EYSEKT), reprezentanții ΕΣΗΕΑ, ΕΠΗΕΑ și ai Institutului Muncii GSEE și
              reprezentanții lucrătorilor. În cadrul acestei reuniuni, reprezentanții lucrătorilor au
              oferit date detaliate privind cazul potențial, iar reprezentanții ΕΣΗΕΑ, ΕΠΗΕΑ și ai
              Institutului Muncii GSEE s-au angajat să informeze toți lucrătorii cu privire la
              cererea de finanțare din Fondul european de ajustare la globalizare. În continuare, toți
              participanții au discutat cu privire la conceperea acțiunilor individualizate propuse
              pentru beneficiari.
     38.      Propunerile reprezentanților angajaților s-au bazat pe nevoile acestora, precum și pe
              poziția partenerilor sociali, ținând cont de nevoile și particularitățile pieței muncii
              locale.

RO                                                  11                                                    RO
 ---pagebreak---      39.     EYSEKT a colaborat cu toate părțile implicate cu privire la conceperea acțiunilor
             individualizate propuse pentru beneficiari.
     Sisteme de gestionare și control
     40.     Cererea conține o descriere a sistemului de gestionare și control, care specifică
             responsabilitățile organismelor implicate. Grecia a notificat Comisiei faptul că
             organismele care vor gestiona și vor controla contribuția financiară sunt cele care
             gestionează și controlează finanțarea din Fondul social european (FSE) în Grecia.
             Autoritatea de coordonare și de monitorizare a acțiunilor FSE (EYSEKT) va acționa
             în calitate de autoritate de management, EDEL (Comisia de audit fiscal) în calitate de
             autoritate de audit, iar Serviciul special al autorității de plată în calitate de autoritate
             de certificare.
     Angajamentele furnizate de statul membru în cauză
     41.     Autoritățile elene au furnizat toate garanțiile necesare cu privire la următoarele
             aspecte:
             –      principiul egalității de tratament și al nediscriminării vor fi respectate în ceea
                    ce privește accesul la acțiunile propuse și punerea lor în aplicare;
             –      cerințele prevăzute în legislația națională și în legislația UE privind
                    concedierile colective au fost respectate;
             –      în cazul în care întreprinderile care au efectuat concedieri și-au continuat
                    activitatea după respectivele concedieri, acestea și-au respectat obligațiile
                    legale în materie de concedieri și au luat măsuri corespunzătoare pentru
                    salariații lor;
             –      acțiunile propuse vor oferi sprijin lucrătorilor vizați și nu vor fi folosite pentru
                    restructurarea întreprinderilor sau a sectoarelor de activitate;
             –      acțiunile propuse nu vor primi sprijin financiar din partea altor fonduri sau
                    instrumente financiare ale Uniunii și se va evita orice fel de dublă finanțare;
             –      acțiunile propuse vor fi complementare cu acțiunile finanțate prin fondurile
                    structurale;
             –      contribuția financiară din FEG va respecta normele procedurale și de fond ale
                    Uniunii privind ajutoarele de stat.
     IMPLICAȚIILE BUGETARE
     Propunerea bugetară
     42.     FEG nu depășește o sumă anuală maximă de 150 de milioane EUR (la prețurile din
             2011), astfel cum se prevede la articolul 12 din Regulamentul (UE, Euratom)
             nr. 1311/2013 al Consiliului din 2 decembrie 2013 de stabilire a cadrului financiar
             multianual pentru perioada 2014-202020.
     43.     După examinarea cererii în ceea ce privește condițiile prevăzute la articolul 13
             alineatul (1) din Regulamentul privind FEG și luând în considerare numărul de
             beneficiari vizați, acțiunile propuse și costurile estimate, Comisia propune
             mobilizarea sumei de 5 046 000 EUR din FEG, reprezentând 60 % din costurile
             totale ale acțiunilor propuse, în scopul de a furniza o contribuție financiară pentru
             cerere.

     20
            JO L 347, 20.12.2013, p. 884.

RO                                                  12                                                      RO
 ---pagebreak---      44.    Decizia propusă privind mobilizarea FEG va fi adoptată în comun de Parlamentul
            European și de Consiliu, în conformitate cu punctul 13 din Acordul interinstituțional
            din 2 decembrie 2013 între Parlamentul European, Consiliu și Comisie privind
            disciplina bugetară, cooperarea în chestiuni bugetare și buna gestiune financiară21.
     Acte conexe
     45.    La momentul prezentării prezentei propuneri de decizie privind mobilizarea FEG,
            Comisia va prezenta, de asemenea, Parlamentului European și Consiliului o
            propunere de transfer către linia bugetară relevantă a sumei de 5 046 000 EUR.
     46.    La momentul adoptării prezentei propuneri de decizie privind mobilizarea FEG,
            Comisia va adopta și o decizie privind o contribuție financiară, prin intermediul unui
            act de punere în aplicare, care va intra în vigoare la data la care Parlamentul
            European și Consiliul adoptă decizia propusă privind mobilizarea FEG.

     21
           JO C 373, 20.12.2013, p. 1.

RO                                               13                                                  RO
 ---pagebreak---                                                    Propunere de

                 DECIZIE A PARLAMENTULUI EUROPEAN ŞI A CONSILIULUI

                  privind mobilizarea Fondului european de ajustare la globalizare
                          (cererea EGF/2014/018 GR/Attica Broadcasting)

     PARLAMENTUL EUROPEAN ȘI CONSILIUL UNIUNII EUROPENE,
     având în vedere Tratatul privind funcționarea Uniunii Europene,
     având în vedere Regulamentul (UE) nr. 1309/2013 al Parlamentului European și al
     Consiliului din 17 decembrie 2013 privind Fondul european de ajustare la globalizare (2014-
     2020) și de abrogare a Regulamentului (CE) nr. 1927/200622, în special articolul 15 alineatul
     (4),
     având în vedere Acordul interinstituțional din 2 decembrie 2013 dintre Parlamentul European,
     Consiliu și Comisie privind disciplina bugetară, cooperarea în chestiuni bugetare și buna
     gestiune financiară23, în special punctul 13,
     având în vedere propunerea Comisiei Europene,
     întrucât:
     (1)    Fondul european de ajustare la globalizare (FEG) a fost creat pentru a oferi sprijin
            lucrătorilor concediați și persoanelor care desfășoară o activitate independentă a căror
            activitate a încetat datorită modificărilor structurale majore intervenite în practicile
            comerciale internaționale generate de globalizare, ca urmare a continuării crizei
            economice și financiare mondiale care a făcut obiectul Regulamentului (CE) nr.
            546/2009 al Parlamentului European și al Consiliului24 sau ca urmare a unei noi crize
            economice și financiare mondiale, precum și pentru a le oferi asistență în vederea
            reintegrării pe piața muncii.
     (2)    FEG nu depășește o sumă anuală maximă de 150 de milioane EUR (la prețurile din
            2011), astfel cum se prevede la articolul 12 din Regulamentul (UE, Euratom)
            nr. 1311/2013 al Consiliului25.
     (3)    La 4 septembrie 2014, Grecia a prezentat o cerere de mobilizare a FEG legată de
            concedierile26 efectuate în 16 întreprinderi a căror activitate se înscrie în diviziunea 60
            din NACE a doua revizuire (activități de programare și difuzare)27 din regiunea de
            nivel NUTS 2 Attica (EL 30) din Grecia. Aceasta a fost completată cu informații
            suplimentare, în conformitate cu articolul 8 alineatul (3) din Regulamentul (UE)
            nr. 1309/2013. Cererea îndeplinește cerințele privind stabilirea unei contribuții

     22
             JO L 347, 20.12.2013, p. 855.
     23
             JO C 373, 20.12.2013, p. 1.
     24
             JO L 167, 29.6.2009, p. 26.
     25
             Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului
             financiar multianual pentru perioada 2014-2020 (JO L 347, 20.12.2013, p. 884).
     26
             În sensul articolului 3 litera (a) din Regulamentul privind FEG.
     27
             Regulamentul (CE) nr. 1893/2006 al Parlamentului European și al Consiliului din 20 decembrie 2006
             de stabilire a Nomenclatorului statistic al activităților economice NACE a doua revizuire și de
             modificare a Regulamentului (CEE) nr. 3037/90 al Consiliului, precum și a anumitor regulamente CE
             privind domenii statistice specifice (JO L 393, 30.12.2006, p. 1).

RO                                                       14                                                         RO
 ---pagebreak---             financiare din FEG, în conformitate cu articolul 13 din Regulamentul (UE)
            nr. 1309/2013. Prin urmare, Comisia a propus mobilizarea sumei de 5 046 000 EUR.
     (4)    Prin urmare, ar trebui mobilizat FEG pentru a oferi o contribuție financiară ca răspuns
            la cererea depusă de Grecia,
     ADOPTĂ PREZENTA DECIZIE:

                                                Articolul 1
     În cadrul bugetului general al Uniunii Europene pentru exercițiul financiar 2015, se
     mobilizează FEG pentru alocarea sumei de 5 046 000 EUR sub formă de credite de
     angajament și credite de plată.

                                                Articolul 2
     Prezenta decizie intră în vigoare la data adoptării.
     Adoptată la Bruxelles,

     Pentru Parlamentul European                   Pentru Consiliu
     Președintele                                  Președintele

RO                                                   15                                               RO
 ---documentbreak---                     COMISIA
                    EUROPEANĂ

                                           Bruxelles, 3.2.2015
                                           COM(2015) 37 final

                                           ANNEX 1

                                 ANEXĂ

                                     la

                        Propunerea de
     DECIZIE A PARLAMENTULUI EUROPEAN ŞI A CONSILIULUI

      privind mobilizarea Fondului european de ajustare la globalizare
              (cererea EGF/2014/018 GR/Attica Broadcasting)

RO                                                                       RO
 ---pagebreak---                         Întreprinderi și numărul de concedieri
     ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                   96
     ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                             6
     N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                     18
     S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ          2
     SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                       6
     ΕΤΑΙΡΕΙΑ
     ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                 83
     ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                   16
     ΕΤΑΙΡΕΙΑ
     ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                   30
     ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
     ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                       7
     ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
     ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                          584
     ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                       5
     ΑΝΩΝΥΜΗ ΕΤΑΙΡΕΙΑ
     ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                              23
     ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                   13
     ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
     ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ                3
     STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                    7
     ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                   29
     ΠΡΟΓΡΑΜΜΑΤΩΝ
                                            Număr total de
     Număr total de întreprinderi: 16                            928
                                            concedieri:

RO                                                                         RO